b'\n_START_ARTICLE_\nArseni Sokolov\n_START_SECTION_\nBiografie\n_START_PARAGRAPH_\nSokolov a absolvit Universitatea din Tomsk \xc3\xaen anul 1931. Este un  discipol al profesorului Petr Savici Tartakovskii. \xc3\x8en anul 1934 sus\xc8\x9bine teza de doctor \xc3\xaen \xc8\x99tiin\xc8\x9be fizico-matemiatice cu subiectul " Mi\xc8\x99carea electronilor \xc3\xaen re\xc8\x9bele cristaline" sub conducerea profesorului Tartakovskii._NEWLINE_Din anul 1939 lucreaz\xc4\x83 la Sverdlovsk la Institutul pedagogic \xc8\x99i Universitatea din acel ora\xc8\x99, ini\xc8\x9bial ca conferen\xc8\x9biar, iar dup\xc4\x83 sus\xc8\x9binerea tezei de doctor -habilitat (1942)- ca profesor, \xc8\x99ef al catedrei de fizic\xc4\x83 teoretic\xc4\x83 la Universitatea din Sverdlovsk. Teza de doctor a sus\xc8\x9binut-o la Consiuliu \xc8\x99tiin\xc8\x9bific al Institutului fizico-tehnic din Leningrad, aflat \xc3\xaen evacua\xc8\x9bie la Kazan cu subiectul "Teoria cuantic\xc4\x83 a stingerii \xc3\xaen procese de difuzie"._NEWLINE_Din anul 1945 este invitat la Universitatea din Moscova ca profesor,  iar \xc3\xaen anul 1946 este numit decan (1948-1954). Ca decan conduce lucr\xc4\x83rile de construc\xc8\x9bie a facult\xc4\x83\xc8\x9bii de fizic\xc4\x83 pe campusul universitar nou de pe Leninskie Gor\xc3\xae (actualmente Vorobiev\xc3\xae Gor\xc3\xae). \xc3\x8en anul 1966 este ales \xc8\x99ef al catedrei de fizic\xc4\x83 teoretic\xc4\x83, post \xc3\xaen care s-a aflat p\xc3\xa2n\xc4\x83 \xc3\xaen anul 1982,de unde s-a concediat dup\xc4\x83 v\xc3\xa2rst\xc4\x83.  A fost membru al PCUS \xc8\x99i secretar de partid la facultatea de fizic\xc4\x83 a Universit\xc4\x83\xc8\x9bii Lomonosov \xc3\xaen anii 1954-1966.Este \xc3\xaenmorm\xc3\xa2ntat la cimitirul Vagankovskii din Moscova.\n_START_SECTION_\nCrea\xc8\x9bia \xc8\x99tiin\xc8\x9bific\xc4\x83 \xc8\x99i pedagogic\xc4\x83\n_START_PARAGRAPH_\nDe\xc8\x99i nu a fost un lector str\xc4\x83lucit, a elaborat unul dintre cursurile de baz\xc4\x83 de mecanic\xc4\x83 cuantic\xc4\x83, folosit \xc3\xaen anii 1960-1980 nu doar la Universitatea din Moscova, ci \xc8\x99i la majoritatea universit\xc4\x83\xc8\x9bilor din URSS. \xc3\x8en anul 1958 a elaborat unul dintre primele cursuri de electrodinamic\xc4\x83 cuantic\xc4\x83 din URSS. A condus seminarul metodologic al facult\xc4\x83\xc8\x9bii de fizic\xc4\x83 a Universit\xc4\x83\xc8\x9bii din Moscova, la care, ca invita\xc8\x9bi, au fost Vladimir Fock, Dmitri Blohin\xc8\x9bev \xc8\x99i al\xc8\x9bii. A condus un consiliu \xc8\x99tiin\xc8\x9bific  pentru sus\xc8\x9binerea tezelor de doctor habilitat la facultatea de fizic\xc4\x83 \xc3\xaen domeniul fizicii teoretice. \xc3\x8en anul 1949 studiaz\xc4\x83 focalizarea tare cu ajutorul unor c\xc3\xa2mpuri magnetice puternice, contribuind , astfel, la perfec\xc8\x9bionarea acceleratoarelor de particule. Este recunoscut ca pionierul cercet\xc4\x83rilor aprofundate a radia\xc8\x9biei de sincrotron \xc3\xaen URSS. A construit, av\xc3\xa2ndu-l ca discipol pe Igor Ternov, teoria cuantic\xc4\x83 a radia\xc8\x9biei de sincrotron,prezis\xc4\x83 anterior (1944) de Dmitri Ivanenko \xc8\x99i Isaak Pomeranciuk, lucr\xc4\x83ri pentru care i s-a decernat premiul de Stat din URSS.  \xc3\x8en anii 1960-1980 a condus Comitetul pentru gravita\xc8\x9bie din cadrul Ministerului \xc3\x8env\xc4\x83\xc8\x9b\xc4\x83m\xc3\xaentului superior din URSS.'